Godkendelse af revisionsberetning nr. 17 og 18 - delberetning for regnskabsår 
2013 samt årsregnskab 2013 
Sagsfremstilling 
158.     Godkendelse af revisionsberetning nr. 17 og 18 - delberetning for regnskabsår 2013 
samt årsregnskab 2013 - Åbent 
  
  
SAGENS INDHOLD 
BDO Kommunernes Revision har fremsendt ’Beretning nr. 17 – Revisionsaftale og løbende revision’ samt 
’Beretning nr. 18 - Revision af årsregnskab 2013’. 
  
Beretning nr. 17 indeholder selve revisionsaftalen med BDO, som beskriver opgaver og ansvar, tilrettelæggelse og 
udførelse af revisionen, rapportering m.m. Beretning nr. 17 er herudover delberetning for regnskab 2013 vedrørende 
den løbende revision.  
  
Beretning nr. 18 vedrører den afsluttende revision af regnskab 2013.  
  
I henhold til Bekendtgørelse om budget- og regnskabsvæsen, revision m.v. skal kommunens årsregnskab, 
revisionens beretninger samt kopi af byrådsprotokol fremsendes til det kommunale tilsyn. Samtidig sendes 
byrådsprotokol til revisionen. 
  
Beretning nr. 17: Den løbende revision i 2013 
Den løbende revision har omfattet følgende områder: 
  
1. Regnskabsføring og interne kontroller 
a. Principper for økonomistyring 
b. Bilagsbehandling, funktionsadskillelse og interne kontroller 
c. Beholdningseftersyn 
d. Gennemgang af udvalgte balanceposter 
2. Løn- og personaleområdet 
a. Forretningsgange og sagsrevision 
b. Vederlag m.v. til politikere 
3. Revision af de sociale områder med statsrefusion 
a. Forretningsgange m.v. 
 
Byråd 
23. september 2014 
Sagsnr. 710-2014-
40231 
Dok.nr. 710-2014-
210926 
Sagsbehandler 
DPKRY 
  
Tidl. politisk behandling 
  
Forventet sagsgang 
ØK, BY 
Lovgrundlag 
Lov om kommunernes styrelse 
b. Personsager 
4. Forvaltningsrevision 
5. Opfølgning på tidligere revisionsbemærkninger 
  
En sammenfatning af revisionens konklusioner i beretning nr. 17 er, at der er etableret betryggende 
forretningsgange, som kommunen lever op til. 
  
Den udførte revision har dog givet anledning til bemærkning vedrørende personsager og forretningsgange på 
arbejdsmarkedsområdet, idet det er revisionens opfattelse, at forsikrede ledige, kontanthjælp og revalidering ikke 
fuldt ud administreres i overensstemmelse med gældende regler. 
  
Beretning nr. 18: Revisionen af årsregnskabet for 2013 
Revisionens gennemgang af årsregnskabet omfatter ledelsespåtegningen, ledelsens årsberetning, anvendt 
regnskabspraksis, regnskabsopgørelse, balance og noter. Endvidere omfatter revisionen en undersøgelse, af om 
kommunens regnskabsaflæggelse er foretaget i overensstemmelse med formkravene i Økonomi- og 
Indenrigsministeriets gældende regler. 
  
Herudover er den talmæssige korrekthed og sammenhængen mellem regnskabet og de enkelte posteringer 
kontrolleret, ligesom det er påset, om regnskabets udgifter og indtægter har hjemmel i de vedtagne bevillinger, og 
om de er i overensstemmelse med gældende love og bestemmelser samt indgåede kontrakter m.m. 
  
Der er endvidere gennemført lovpligtig forvaltningsrevision. Forvaltningsrevisionen har bl.a. omfattet stikprøvevis 
gennemgang af systemer, beslutningsgrundlag og rapporter, analyser af udgifts- og indtægtsposter, undersøgelser 
af nøgletal m.v. samt analyser af budgetafvigelser.  
  
Revisionen indeholder opfølgning på decisionsskrivelser fra 2012 og tidligere år. 
  
Det er revisionens opfattelse, at årsregnskabet giver et retvisende billede af kommunens aktiver, passiver og 
finansielle stilling pr. 31. december 2013, samt at resultatet af kommunens aktiviteter for regnskabsåret 1. januar – 
31. december 2013 er i overensstemmelse med Økonomi- og Indenrigsministeriets regnskabsbestemmelser. 
  
Ved den udførte forvaltningsrevision er der ikke fremkommet forhold, der giver anledning til at konkludere, at 
områderne ikke er varetaget på en økonomisk hensigtsmæssig måde.  
  
Herudover følges der i revisionsberetningerne op på tidligere revisionsbemærkninger. Ved den løbende revision af 
regnskab 2012 afgav revisionen en bemærkning om kontanthjælp, sygedagpenge, fleksjob og forsikrede ledige. 
Favrskov Kommune har iværksat en række initiativer på områderne, der skulle sikre, at der administreres i 
overensstemmelse med gældende regler. Revisionen har i forbindelse med den løbende revision foretaget 
opfølgning herpå, og konkluderer, at områderne for kontanthjælp og forsikrede ledige fortsat ikke administreres i 
overensstemmelse med gældende regler. 
  
Revisionen af årsregnskab 2013 har ikke givet anledning til bemærkninger.  
  
VURDERING 
I forhold til revisionens bemærkning i beretning nr. 17 vedrørende personsager og forretningsgange på 
arbejdsmarkedsområdet og opfølgning på tidligere revisionsbemærkninger har Job og Økonomi udarbejdet en 
redegørelse, som er vedhæftet dagsordenen. Af redegørelsen fremgår, at Job og Økonomi primo 2014 har iværksat 
en række initiativer til at sikre korrekt udførsel af ledelsestilsyn og forbedring af sagsbehandlingen. 
  
Herudover har Job og Økonomi anmodet revisionen om at foretage en gennemgang og vurdering af det udførte 
ledelsestilsyn i 1. og 2. kvartal 2014. Revisionen har på den baggrund udarbejdet et notat i august 2014, som 
ligeledes er vedhæftet dagsordenen.  
  
I notatet konkluderer revisionen følgende: 
· Revisionens anbefalinger er i al væsentlighed implementeret, og der er udført ledelsestilsyn i Jobcentret i 
overensstemmelse med kommunens regler herfor 
· Revisionens generelle indtryk er, at sagsbehandlingens kvalitet vedrørende forsikrede ledige, kontanthjælp og 
revalidering er forbedret i forhold til 2013. 
  
ØKONOMISKE KONSEKVENSER 
Ingen 
  
INDSTILLING 
Direktøren for Job og Økonomi indstiller til Byrådet: 
  
1.   At regnskab 2013 godkendes endeligt. 
2.   At beretningerne godkendes og fremsendes til det kommunale tilsyn med kopi af byrådsprotokollen. 
  
BESLUTNING 
  
Økonomiudvalget, 16. september 2014: 
Fraværende: Thea Mathiasen 
  
Indstilles godkendt. 
  
Bilag 
  
  
  
  
Byråd, 23. september 2014: 
Fraværende: René Jakobsen 
  
Godkendt. 
710.000, [adresse], beretning nr. 17, 
revisionsaftale og løbende revision 2013, endelig 
710-2014-179837 
710.000, [adresse], beretning nr. 18, 
afsluttende revision 2013, endelig 
710-2014-179835 
Job og Økonomis kommentarer til 
revisionsberetninger nr. 17 og 18 
710-2014-191932 
Besøgsnotat om gennemgang af ledelsestilsyn 
Ebbe Kristoffersen 
